HANA ความต้องการชิ้นส่วนอิเล็กฯแข็งแกร่ง!คงประมาณการกำไรปี 65-66 โตดี
HANA ความต้องการชิ้นส่วนอิเล็กฯแข็งแกร่ง!คงประมาณการกำไรปี65-66โตดี ลุ้นปีนี้แตะ 2.28 พันลบ. แนะซื้อเป้า 70 บาท
HANA ความต้องการชิ้นส่วนอิเล็กฯแข็งแกร่ง! คงประมาณการกำไรปี65-66โตดี ลุ้นปีนี้แตะ 2.28 พันลบ. แนะซื้อเป้า 70 บาท
15 เม.ย. 2565

บล.เคทีบีเอสที ระบุในบทวิเคราะห์วันนี้ (12 เม.ย.2565) ว่า บริษัท ฮานา ไมโครอิเล็คโทรนิคส จำกัด (มหาชน) หรือ HANA เริ่มฟื้นตัวจากความต้องการชิ้นส่วน electronics ที่ยังแข็งแกร่งโดยประมาณการ core profit ไตรมาส 1/2565  อยู่ที่ 430 ล้านบาท (+4% เทียบช่วงเดียวกันของปีก่อน, +16% เทียบไตรมาสก่อนหน้า) เติบโตเล็กน้อย เทียบช่วงเดียวกันของปีก่อน จากรายได้ที่เติบโตได้ดี และค่าเงินบาทอ่อนค่า ขณะที่เติบโตดี เทียบไตรมาสก่อนหน้า จากฐานต่ำในไตรมาส 4/2564 จากผลกระทบของการบันทึกขาดทุนธุรกิจ SiC ก้อนใหญ่เข้ามาครั้งเดียว ส่งผลให้มองว่า gross margin ในไตรมาส1/2565 จะดีกว่าไตรมาส4/2564
โดยมองว่ารายได้สกุล USD จะลดลงเล็กน้อย เทียบไตรมาสก่อนหน้า จาก supply chain disruption จากผลกระทบของสงครามและlockdown ในประเทศจีน คงประมาณการกำไรสุทธิปี 2565-2566 อยู่ที่2,287 ล้านบาท (โต 48% เทียบช่วงเดียวกันของปีก่อน) และ 2,517 ล้านบาท (โต 10%) เทียบช่วงเดียวกันของปีก่อน จากสมมติฐาน 1)ประมาณการ gross margin ที่ 13.1% ลดลงจากปี 2564 จากผลกระทบของธุรกิจ SiC ที่จะมีผลขาดทุนมากในช่วงแรกโดยเฉพาะจากค่าเสื่อม 2) ประมาณการรายได้ อยู่ที่ 27,019 ล้านบาท (+14% เทียบช่วงเดียวกันของปีก่อน) และ 30,246ล้านบาท (+12% เทียบช่วงเดียวกันของปีก่อน)
นอกจากนี้มองว่าความต้องการชิ้นส่วน electronic ยังแข็งแกร่ง ราคาหุ้น underperform SET -47% ในช่วง 3 เดือนที่ผ่านมาจากผลการดำเนินงานในไตรมาส 4/2564 ที่ออกมาต่ำกว่าคาด โดยยังคงแนะนำ “ซื้อ” เป้า 70 บาท โดยมองว่าราคาหุ้นสะท้อนปัจจัยลบเรื่อง SiC ไปมากพอแล้วในขณะที่กำไรจะค่อยฟื้นตัว และแนวโน้มระยะยาวที่ยังเติบโตต่อได้ จากการ transform ธุรกิจจาก EMS สู่ ODM และปัจจุบันราคาหุ้นเทรดอยู่ที่ 2022E PER ที่ 15.8 เท่า ต่ำกว่าค่าเฉลี่ย 5 ปีย้อนหลังที่ 17 เท่า อย่างไรก็ตามระยะสั้น หุ้นกลุ่มอิเลคโทรนิคยังคงได้รับแรงกดดันจากแรงขายหุ้นกลุ่มเทคโนโลยีทั่วโลกจากความกังวลการขึ้นนโยบายของ Fed รวมถึงความกังจากการ lockdown ในจีน